26/12/2012 | Administración LocalMunicipal
Ames
Aprobación definitiva da modificación da Ordenanza fiscal reguladora da taxa por licenzas de autotaxi e demais vehículos de alugueiro

Habendo quedado elevada a definitiva, de maneira automática, a modificación da Ordenanza fiscal reguladora da taxa por licenzas de autotaxi e demais vehículos de alugueiro, ao non terse presentado ningunha reclamación contra o acordo plenario de aprobación inicial (Sesión Plenaria de 25 de outubro de 2012), publícase o texto íntegro da ordenanza modificada aos efectos da súa entrada en vigor. No uso das facultades concedidas polos artigos 133.2 e 142 da Constitución e polo artigo 106 da Lei 7/1985 de 2 de abril, reguladora das bases do réxime local, e de conformidade co disposto nos artigos 15 a 19 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, este Concello establece a taxa licenza de autotaxis e demais vehículos de alugueiro que se rexerá pola presente Ordenanza Fiscal, cuxas normas atenden ao prevido no artigo 57 do citado RDlex.2/2004. Constitúen o feito impoñible desta taxa a presentación dos servizos e a realización das actividades que, en relación coas licenzas de autotaxis e demais vehículos de alugueiro a que se refire o Regulamento aprobado polo Real decreto 763/1979, de 16 de marzo, sinálanse a continuación: Concesión e expedición de licenzas. Autorización para transmisión de licenzas cando proceda o seu outorgamento, con arranxo á lexislación vixente. Autorización para substitución dos vehículos afectos ás licenzas, ben sexa este cambio de tipo voluntario ou por imposición legal. Revisión anual ordinaria dos vehículos e revisión extraordinaria a instancia a parte. Dilixenciamento dos libros - rexistro das empresas de servizos de transportes reguladas no dito Regulamento. Están obrigados ao pago das taxas, en concepto de suxeitos pasivos contribuíntes, as persoas físicas e xurídicas e as entidades, a que se refire o artigo 35 da Lei Xeral Tributaria, seguintes: 1. A persoa ou entidade a cuxo favor se outorgue a concesión e expedición da licenza, ou en cuxo favor se autorice a transmisión da mesma.2. O titular da licenza cuxo vehículo sexa substituído ou obxecto de revisión, tanto ordinaria como extraordinaria e/ou cuxos libros - rexistro sexan dilixenciados.1. Responderán solidariamente das obrigas tributarias do suxeito pasivo, as persoas físicas e xurídicas a que se refiren o artigos 42da Lei Xeral Tributaria.2. Serán responsables subsidiarios, os administradores das sociedades e os síndicos, interventores ou liquidadores de quebras, concursos, sociedades e entidades en xeral, nos supostos e co alcance que sinala o artigo 43 da Lei Xeral Tributaria. A cota tributaria determinarase por unha cantidade fixa sinalada segundo a natureza do servizo ou actividade, de acordo coa seguinte táboa: Epígrafe primeiro.-Concesión e expedición de licenza: 687,46 euros. Epígrafe segundo.-Autorización para transmisión de licenzas:  Transmisión intervivos: 68,76 euros.  Transmisións mortis causa: A primeira transmisión de licenzas de calquera clase a favor dos herdeiros forzosos: 687,46 euros. Epígrafe terceiro.-Substitución de vehículos: 26,82 euros. Non se concederá exención ou bonificación algunha no pago da taxa. Devengase a taxa e nace a obriga de contribuir no momento de solicitar a prestación dos servizos suxeitos a gravame.1. A realización de actividades e a prestación de servizos obxecto desta taxa levaránse a cabo a instancia de parte, previa solicitude presentada no rexistro xeral acompañada do xustificante de autoliquidación e ingreso da taxa regulada nesta ordenanza.2. O Departamento de Servizos Básicos emitirá o informe que xustifique a concesión ou denegación da licencia ou autorización correspondente e procederá á notificación da resolución ó interesado. Só nos supostos de resolución denegatoria da concesión de nova licencia ou transmisión da existente, procederá a devolución do ingreso efectuado. En todo o relativo á cualificación de infraccións tributarias, así como das sancións que ás mesmas correspondan en cada caso, estarase ao disposto na Lei Xeral Tributaria. A presente ordenanza fiscal foi aprobada polo Pleno da Corporación, e entrará en vigor, unha vez se produza a publicación do seu texto no BOP, o 01/01/2013. A presente ordenanza permanecerá vixente en tanto non se acorde a súa modificación ou derrogación expresa. O texto íntegro da nova ordenanza, ou da ordenanza modificada, será obxecto de publicación no BOP.” Ames, 17 de decembro de 2012 O alcalde Santiago V. Amor Barreiro